
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 923 

8 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Κανονισμού για την εκτέλεση έργων, την 
ανάθεση, παρακολούθηση και παραλαβή μελετών 
και υπηρεσιών, την προμήθεια, παράδοση και πα¬ 
ραλαβή αγαθών, υλικών και προϊόντων και για τη 
σύναψη και εκτέλεση των σχετικών συμβάσεων 


του Φορέα Διαχείρισης του Εθνικού Δρυμού Σα¬ 
μαριάς. 1 

Έγκριση της σύστασης Κοινωφελούς Επιχείρησης 

Αθλητισμού στο Δήμο Μελισσίων. 2 

Έγκριση σύστασης Κοινωφελούς Επιχείρησης Νεο¬ 
λαίας και Απασχόλησης στο Δήμο Μελισσίων.... 3 
Έγκριση συμβάσεων μίσθωσης έργου στο ΝΠΔΔ 
«Ο.Ν.Α. Δήμου Αθηναίων». 4 


ΑΠΟΦΑΣΕΙ Σ 

Αριθμ. 23842 (1) 


Έγκριση Κανονισμού για την εκτέλεση έργων, την ανά¬ 
θεση, παρακολούθηση και παραλαβή μελετών και 
υπηρεσιών, την προμήθεια, παράδοση και παραλα¬ 
βή αγαθών, υλικών και προϊόντων και για τη σύναψη 
και εκτέλεση των σχετικών συμβάσεων του Φορέα 
Διαχείρισης του Εθνικού Δρυμού Σαμαριάς. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του ν. 2742/1999 «Χωρο¬ 
ταξικός σχεδιασμός και αειφόρος ανάπτυξη και άλλες 
διατάξεις» (Α' 207), όπως συμπληρώθηκε με την παρ. 1 
του άρθρου 13 του ν. 3044/2002 «Μεταφορά Συντελεστή 
Δόμησης και ρυθμίσεις άλλων θεμάτων της αρμοδιό¬ 


τητας του Υπουργείου Περιβάλλοντος Χωροταξίας και 
Δημοσίων Έργων» (Α' 197). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος Χωροταξίας 
και ΔημοσίωνΈργων «Ανάθεση αρμοδιοτήτων Υπουργού 
Περιβάλλοντος Χωροταξίας και ΔημοσίωνΈργων στους 
Υφυπουργούς Περιβάλλοντος, Χωροταξίας και Δημοσί¬ 
ων Έργων» (Β' 754). 

4. Το υπ’ αριθμ. 3 πρακτικό της συνεδρίασης της 3ης 
Ιανουάριου 2007 του Διοικητικού Συμβουλίου του Φορέα 
Διαχείρισης Εθνικού Δρυμού Σαμαριάς. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Άρθρο 1 

Έγκριση, σκοπός και πεδίο εφαρμογής 
του Κανονισμού 

1. Εγκρίνεται, όπως στα επόμενα άρθρα, ο Κανονισμός 
για την εκτέλεση έργων, την ανάθεση, παρακολούθηση 
και παραλαβή μελετών και υπηρεσιών, την προμήθεια, 
παράδοση και παραλαβή αγαθών, υλικών και προϊόντων 
και για τη σύναψη και εκτέλεση των σχετικών συμβάσεων 
του Φορέα Διαχείρισης του Εθνικού Δρυμού Σαμαριάς. 

2. Σκοπός του παρόντος Κανονισμού είναι ο καθορι¬ 
σμός του τρόπου ανάληψης ή ανάθεσης, παρακολού¬ 
θησης και παραλαβής μελετών, ερευνών και λοιπών 
υπηρεσιών, τεχνικών έργων και προμηθειών του Φορέα 
Διαχείρισης Εθνικού Δρυμού Σαμαριάς, έτσι ώστε να 
εξασφαλίζεται η άρτια εκπόνηση μελετών, διενέργεια 
ερευνών και εκτέλεση υπηρεσιών, η αποδοτικότητα και 
ποιότητα των εκτελούμενων έργων, ο βέλτιστος τρόπος 
εκτέλεσης προμηθειών, σύμφωνα με τις επιμέρους προ- 

διαγραφές τους, η διαφάνεια και η αντικειμενικότητα 
στις διαδικασίες ανάθεσης. 

Άρθρο 2 

Αρχές που διέπουν τον Κανονισμό 

Ο παρών Κανονισμός διέπεται ιδίως από τις ακόλου¬ 
θες αρχές: 

Α. Αρχή της διαφάνειας - Εγγύηση του ελεύθερου 
ανταγωνισμού 

Οι διατάξεις του παρόντος που αφορούν τη σύναψη 
των συμβάσεων του Φορέα διέπονται από την αρχή της 
διαφάνειας και της εγγύησης του ελεύθερου ανταγωνι¬ 
σμού. Ο Κανονισμός εφαρμόζεται, χωρίς διακρίσεις, σε 
όλους τους ενδιαφερομένους να αναλάβουν την εκτέ¬ 
λεση ορισμένης σύμβασης. Ο φορέας και τα όργανα 
αυτού δεν επιτρέπεται να προβαίνουν σε κανενός είδους 
διακρίσεις αναφορικά με τις σχετικές συμβάσεις έργων, 
μελετών, υπηρεσιών και προμηθειών. Η αξιολόγηση των 
προσφορών γίνεται με όρους ισότιμους, κατά τρόπο 
ώστε να διασφαλίζεται η επιλογή της άριστης προσφο¬ 
ράς για την εκπλήρωση του σκοπού του Φορέα. 

Β. Αρχή της αποτελεσματικότητας και της τεχνολο¬ 
γικής προόδου 

1. Η σύναψη και εκτέλεση των συμβάσεων του Φορέα 
διέπονται από την αρχή της αποτελεσματικότητας, ενό- 
ψει της έγκαιρης και της απρόσκοπτης επίτευξης του 
σκοπού του Φορέα. Ο φορέας και οι συμβαλλόμενοι 
με αυτόν αναγνωρίζουν, σε πνεύμα καλής πίστης, την 
ιδιαίτερη σημασία της αποτελεσματικής διαχείρισης 
και προστασίας της περιοχής και αναλαμβάνουν την 
υποχρέωση να ενεργούν προς αυτόν τον σκοπό. Οι 
υπαγόμενοι στον παρόντα Κανονισμό αναγνωρίζουν την 
αρχή αυτή και δεσμεύονται να μην ασκούν καταχρηστι¬ 
κά τα δικαιώματά τους, κατά τρόπο που παρεμποδίζει 
την εκτέλεση των συμβάσεων. 

2. Ο Φορέας λαμβάνει κάθε εύλογη μέριμνα για την 
υιοθέτηση τεχνολογικής πρωτοτυπίας και τη διασφάλι¬ 
ση της επιστημονικής και τεχνολογικής προόδου, ενόψει 
της αποτελεσματικής περιβαλλοντικής προστασίας και 
διαχείρισης της περιοχής 

Γ. Αρχή της προστασίας του φυσικού και πολιτιστικού 
περιβάλλοντος 

1. Η σύναψη και εκτέλεση των συμβάσεων του Φορέα 
είναι σύμφωνες με το καθεστώς της απόλυτης προ¬ 
στασίας του φυσικού, πολιτιστικού και ανθρωπογενούς 
περιβάλλοντος. Ειδικότερα, είναι σύμφωνες με τις αρχές 
της βιώσιμης ανάπτυξης και αειφορίας κατ’ εφαρμογήν 
της ελληνικής και κοινοτικής νομοθεσίας και των διε¬ 
θνών συμβάσεων. 

2. Ο Φορέας με τον παρόντα αναλαμβάνει την υπο¬ 
χρέωση να διασφαλίζει ότι: 

α. Η πρόνοια για την προστασία του περιβάλλοντος 
και των κάθε είδους σχετικών αγαθών από τους διαγω- 
νιζομένους αποτελεί στοιχείο του συνόλου των νομικών 
ή μη ενεργειών του Φορέα. 

β. Η ιδιαίτερη μέριμνα για την προστασία του περιβάλ¬ 
λοντος από τους διαγωνιζομένους πριμοδοτείται κατά 
την αξιολόγηση των προσφορών τους. Ο Φορέας και οι 
συμβαλλόμενοι με αυτόν υποχρεούνται να τηρούν και 
να εφαρμόζουν τις προαναφερόμενες αρχές. 


Άρθρο 3 

Νομοθετικό και Κανονιστικό πλαίσιο 
για την εκτέλεση έργων από το Φορέα Διαχείρισης 

Όπως προβλέπεται από τις εκάστοτε ισχύουσες δι¬ 
ατάξεις της ελληνικής νομοθεσίας, καθώς και της νο¬ 
μοθεσίας της Ε.Ε. 

Άρθρο 4 

Νομοθετικό και Κανονιστικό πλαίσιο 
για την ανάθεση και σύναψη συμβάσεων προμηθειών 
από το Φορέα Διαχείρισης 

Όπως προβλέπεται από τις εκάστοτε ισχύουσες δι¬ 
ατάξεις της ελληνικής νομοθεσίας, καθώς και της νο¬ 
μοθεσίας της Ε.Ε. 

Άρθρο 5 

Νομοθετικό και Κανονιστικό πλαίσιο για την ανάθεση, 
παρακολούθηση και παραλαβή μελετών και για τη σύ¬ 
ναψη των σχετικών συμβάσεων από το 
Φορέα Διαχείρισης 

Όπως προβλέπεται από τις εκάστοτε ισχύουσες δι¬ 
ατάξεις της ελληνικής νομοθεσίας, καθώς και της νο¬ 
μοθεσίας της Ε.Ε. 

Άρθρο 6 

Νομοθετικό και Κανονιστικό πλαίσιο για την ανάθεση, 
παρακολούθηση και παραλαβή υπηρεσιών και για τη 
σύναψη των σχετικών συμβάσεων από το Φορέα 
Διαχείρισης 

Όπως προβλέπεται από τις εκάστοτε ισχύουσες δι¬ 
ατάξεις της ελληνικής νομοθεσίας, καθώς και της νο¬ 
μοθεσίας της Ε.Ε. 

Άρθρο 7 

Αρμόδια όργανα του Φορέα Διαχείρισης 

Αρμόδια όργανα του Φορέα για την εφαρμογή των 
διαδικασιών που ορίζονται στον παρόντα Κανονισμό 
αποτελούν τα Όργανα διοίκησης, Επιτροπές του Δ.Σ. 
και υπηρεσιακά στελέχη ή Υπηρεσίες που σύμφωνα με 
το καταστατικό, τους εσωτερικούς κανονισμούς και τις 
αποφάσεις του Δ.Σ. του Φορέα διαχείρισης έχουν την 
αρμοδιότητα να ενεργούν, να ελέγχουν, να εισηγούνται, 
να γνωμοδοτούν ή να αποφασίζουν στα διάφορα στάδια 
ενεργειών που σχετίζονται με την ανάθεση, επίβλεψη 
και παρακολούθηση της εκπόνησης και παραλαβής των 
μελετών, έργων και προμηθειών. 

Τα χρηματικά όρια των κλιμακίων προϋπολογισμού 
δαπάνης βάσει των οποίων προσδιορίζονται τα αρμόδια 
όργανα του Φορέα φαίνονται στον Πίνακα που ακολου¬ 
θεί παρακάτω: 

ΟΡΙΑ ΔΑΠΑΝΩΝ ΚΑΙ ΑΡΜΟΔΙΑ ΟΡΓΑΝΑ ΤΟΥ ΦΟΡΕΑ 
ΔΙΑΧΕΙΡΙΣΗΣ ΕΘΝΙΚΟΥ ΔΡΥΜΟΥ ΣΑΜΑΡΙΑΣ ΓΙΑ ΤΗΝ 
ΕΦΑΡΜΟΓΗ ΤΩΝ ΔΙΑΔΙΚΑΣΙΩΝ ΠΟΥ ΟΡΙΖΟΝΤΑΙ ΣΤΟΝ 
ΠΑΡΟΝΤΑ ΚΑΝΟΝΙΣΜΟ 

Όρια Δαπανών Αρμόδια Όργανα του Φορέα 

Α έως 7.000 Ευρώ Πρόεδρος του Δ.Σ. 

Β άνω των 7.000 Ευρώ Εισήγηση 

και έως 15.000 Ευρώ από τον Πρόεδρο του Δ.Σ. 

Έγκριση από το Δ.Σ. 

Γ άνω των 15.000 Ευρώ Εισήγηση από αρμόδια Επιτροπή 
Έγκριση από το Δ.Σ. 

Στα παραπάνω ποσά περιλαμβάνεται ο Φ.Π.Α. 

Τα αρμόδια αποφασιστικά και εισηγητικά Όργανα εί¬ 
ναι τα ακόλουθα: 

Αποφασιστικά όργανα 

Το Διοικητικό Συμβούλιο: 

Αποτελεί το ανώτατο όργανο διοίκησης και λήψης 
αποφάσεων στα θέματα που εμπίπτουν στον παρόντα 
Κανονισμό. Αποφασίζει επί τυχόν ενστάσεων σε περί¬ 
πτωση διαγωνισμών, ορίζει την Επιτροπή Ανάθεσης, 
όπου προβλέπεται τέτοια και μπορεί να εκχωρεί τις 
αρμοδιότητές στον Πρόεδρο ή στον Διευθυντή ή άλλο 
όργανο. 

Ο Πρόεδρος του Διοικητικού Συμβουλίου: 

Αποτελεί, ανάλογα με τις επί μέρους διατάξεις του 
Κανονισμού, αποφασιστικό όργανο σε θέματα που ρυθ¬ 
μίζονται από τον Κανονισμό. 

Ο Διευθυντής: 

Αποτελεί, ανάλογα με τις επί μέρους διατάξεις του 
Κανονισμού, αποφασιστικό όργανο σε θέματα που ρυθ¬ 
μίζονται από τον Κανονισμό. 

Εισηγητικά όργανα 

Η Επιτροπή Ανάθεσης: 

Η Επιτροπή Ανάθεσης είναι εισηγητικό όργανο και 
έχει την ευθύνη εισήγησης για την ανάθεση μελέτης, 
έρευνας κλπ., στις περιπτώσεις που προβλέπονται από 
τον παρόντα Κανονισμό. 

Η Επιτροπή, σε κάθε περίπτωση που απαιτείται αξι¬ 
ολόγηση ή επιλογή, επιλαμβάνεται της σχετικής πρό¬ 
σκλησης εκδήλωσης ενδιαφέροντος και συντάσσει τα 
σχετικά πρακτικά, τα οποία αποστέλλει προς τον Πρό¬ 
εδρο ή το Δ.Σ. για έγκριση. 

Η Επιτροπή ορίζεται με απόφαση του Δ.Σ., μετά από 
εισήγηση του Προέδρου και αποτελείται από μέλη του 
Δ.Σ. και υπηρεσιακά στελέχη του Φορέα. 

Σε περίπτωση διαγωνισμού, κατά την υποβολή προ¬ 
σφορών ενδείκνυται να παρίσταται και ο νομικός σύμ¬ 
βουλος του Φορέα. 

Η Επιτροπή Παρακολούθησης και Παραλαβής: 

Η Επιτροπή Παρακολούθησης και Παραλαβής είναι 
όργανο επιφορτισμένο με την παρακολούθηση και πα¬ 
ραλαβή των μελετών, ερευνών, έργων, βάσει των προδι¬ 
αγραφών που τέθηκαν με τη σχετική σύμβαση ανάθεσης 
και των κατευθύνσεων του Επιβλέποντα. 

Ορίζεται με απόφαση του Δ.Σ., μετά από εισήγηση 
του Προέδρου και αποτελείται από μέλη του Δ.Σ. και 
υπηρεσιακά στελέχη του Φορέα. 

Η Επιτροπή Πινάκων Αναδοχών: 

Η εγγραφή, κατάταξη, ανανέωση, διαγραφή των Πι¬ 
νάκων Αναδοχών του Φορέα γίνεται από Επιτροπή που 
ορίζεται για το σκοπό αυτό από το Δ.Σ. Η επιτροπή αυτή 
εισηγείται επίσης κάθε μέτρο που σχετίζεται με τον 
τρόπο τήρησης των Πινάκων Αναδοχών και υποβάλλει 
στο Δ.Σ. σχετικές εκθέσεις. 

Η επιτροπή των Πινάκων Αναδοχών συνεδριάζει κάθε 
έτος στο δίμηνο Ιανουάριου - Φεβρουάριου, με θέμα εγ¬ 


γραφές νέων νομικών ή φυσικών προσώπων στους Πίνα¬ 
κες Αναδοχών και μεταβολές των ήδη εγγεγραμμένων. 

Η επιτροπή μπορεί να συγκληθεί και έκτακτα, ύστε¬ 
ρα από σχετική εντολή του Δ.Σ., εφόσον συντρέχουν 
ουσιαστικοί λόγοι. 

Η θητεία των μελών της Επιτροπής Πινάκων Αναδοχών 
είναι ετήσια. 

Ο Επιβλέπων: 

Για κάθε μελέτη, έρευνα, έργο κλπ. ορίζεται Επιβλέ- 
πων, που μπορεί να είναι είτε στέλεχος είτε εξειδικευ- 
μένος συνεργάτης του Φορέα. 

Ο Επιβλέπων ορίζεται από το όργανο που αποφασίζει 
την ανάθεση ή άλλο αρμόδιο όργανο. Στην περίπτωση 
που ο Επιβλέπων δεν είναι στέλεχος του Φορέα, κατά 
την παρακολούθηση ή επίβλεψη της μελέτης ή του έρ¬ 
γου συνεργάζεται και ενημερώνει τον υπεύθυνο της 
αρμόδιας υπηρεσίας του Φορέα. 

Υπεύθυνος της αρμόδιας υπηρεσίας: 

Όπου στις διατάξεις του παρόντος αναγράφεται 
«Υπεύθυνος της αρμόδιας υπηρεσίας» ο προσδιορισμός 
του έχοντος τη σχετική αρμοδιότητα καθορίζεται με 
απόφαση του Διευθυντή. 

Άρθρο 8 

Τροποποίηση του κανονισμού 

Μεταβολή, συμπλήρωση ή τροποποίηση των διατά¬ 
ξεων του Κανονισμού γίνεται με σχετική απόφαση του 
Διοικητικού Συμβουλίου (Δ.Σ.) του Φορέα Διαχείρισης 
και έγκριση από τον Υπουργό Περιβάλλοντος, Χωροτα¬ 
ξίας και Δημοσίων Έργων. 

Άρθρο 9 

Ισχύς του Κανονισμού 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μα'ίου 2007 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

Αριθμ. 10481 (2) 

Έγκριση της σύστασης Κοινωφελούς Επιχείρησης 
Αθλητισμού στο Δήμο Μελισσίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν.2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (ΦΕΚ Α' 
107). 

2. Τις διατάξεις των άρθρων 254 έως 264 του 
Ν.3463/2006, Κεφάλαιο Β', Δημοτικές και Κοινοτικές 
Κοινωφελείς Επιχειρήσεις. 

3. Το αριθμ. οικ. 10819/16 εγκ./22.2.2007 έγγραφο του 




14920 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠ.ΕΣ.Δ.Δ.&Α., σχετικά με το νέο θεσμικό πλαίσιο των 
Επιχειρήσεων των ΟΤΑ. 

4. Την οικονομοτεχνική μελέτη βιωσιμότητας της 
Δημοτικής Επιχείρησης με την επωνυμία «Κοινωφελής 
Επιχείρηση Αθλητισμού». 

5. Την 6/26.2.2007 απόφαση του Δημοτικού Συμβουλίου 
Μελισσίων, που αναφέρεται στη σύσταση «Κοινωφε¬ 
λούς Επιχείρησης Αθλητισμού» στο Δήμο Μελισσίων, 
αποφασίζουμε: 

Εγκρίνουμε την υπ’ αριθμ. 6/26.2.2007 απόφαση του 
Δημοτικού Συμβουλίου Μελισσίων, που αναφέρεται στη 
σύσταση «Κοινωφελούς Επιχείρησης Αθλητισμού» ως 
εξής: 

Άρθρο 1 

ΙΔΡΥΣΗ - ΚΑΤΗΓΟΡΙΑ ΕΠΙΧΕΙΡΗΣΗΣ 

Ιδρύεται στο Δήμο Μελισσίων Αττικής κοινωφελής 
δημοτική επιχείρηση Αθλητισμού, η οποία και αποτελεί 
νομικό πρόσωπο ιδιωτικού δικαίου που διέπεται από 
τις διατάξεις των άρθρων 254 επ. Κώδικα Δήμων και 
Κοινοτήτων (ν. 3463/2006). 

Άρθρο 2 
ΕΠΩΝΥΜΙΑ 

Η επωνυμία ιης επιχείρησης ορίζεται ως «ΔΗΜΟΤΙΚΗ 
ΑΘΛΗΤΙΚΗ ΕΠΙΧΕΙΡΗΣΗ ΜΕΛΙΣΣΙΩΝ (Δ.Α.Ε.Μ.)». 

Στην αλληλογραφία της και για πρακτικούς λόγους η 
Επιχείρηση μπορεί να χρησιμοποιεί τα αρχικά γράμματα 
της επωνυμίας Δ.Α.Ε.Μ. σαν διακριτικό της τίτλο. 

Άρθρο 3 

ΣΚΟΠΟΙ Σκοποί της επιχείρησης είναι: 

1. Η λειτουργία αθλητικών κέντρων και γυμναστηρίων, 
χώρων αθλοπαιδιών και γυμναστικής για την κάλυψη 
των αναγκών άθλησης των δημοτών. 

2. Η διοργάνωση αθλητικών εκδηλώσεων και προ¬ 
γραμμάτων σε όλα τα αθλήματα και η συμμετοχή σε 
εκδηλώσεις μαζικού αθλητισμού που οργανώνουν ανά¬ 
λογοι φορείς. 

3. Η ανάπτυξη μαζικού αθλητισμού για όλες τις ηλι¬ 
κίες. 

4. Η καλλιέργεια και διάδοση του αθλητικού πνεύμα¬ 
τος σε όλους τους δημότες και η συνεργασία με όλους 
τους αθλητικούς φορείς για την ανάπτυξη και πρόοδο 
του αθλητισμού στην πόλη ώστε ο αθλητισμός να γίνει 
τρόπος ζωής των δημοτών. 

5. Η συνδυασμένη ανάπτυξη των σωματικών και ψυ¬ 
χικών ιδιοτήτων με την καλλιέργεια και ανάδειξη των 
πολιτιστικών αξιών του αθλητισμού. 

6. Η συνεργασία με τα αθλητικά σωματεία της περι¬ 
οχής του Δήμου καθώς και με όλους τους αθλητικούς 
φορείς, κρατικούς και μη, για την ανάπτυξη του σωμα¬ 
τειακού αθλητισμού. 

7. Η υποβοήθηση ανάπτυξης του σχολικού αθλητισμού 
με την διοργάνωση μαθητικών αγώνων όλων των βαθ¬ 
μιδών σε συνεργασία με τους δασκάλους, καθηγητές, 
την μαθητική κοινότητα και τους γονείς. 

8. Η ανάληψη αθλητικών δραστηριοτήτων που έχουν 


σχέση με την αναψυχή με την αξιοποίηση και εκμετάλ¬ 
λευση χώρων ιδιοκτησίας του Δήμου. 

9. Η δημιουργία και εκμετάλλευση αναψυκτηρίων, 
εστιατορίων και πρατηρίων πώλησης αθλητικών ειδών 
εντός των δημοτικών αθλητικών εγκαταστάσεων που 
διαχειρίζεται η εταιρεία στα πλαίσια των αρμοδιοτή¬ 
των της. 

10. Η προβολή διαφημίσεων στις αθλητικές δημοτικές 
εγκαταστάσεις που διαχειρίζεται η εταιρεία στα πλαί¬ 
σια των αρμοδιοτήτων της. 

11. Η προβολή των αθλητικών δραστηριοτήτων με ορ¬ 
γάνωση ομιλιών μαθημάτων και άλλων σχετικών εκδη¬ 
λώσεων, η επιμέλεια αφισών, ανακοινώσεων στον τύπο ή 
άλλων δημοσιευμάτων .ραδιοφωνικών εκπομπών καθώς 
και η έκδοση διαφόρων εντύπων. 

12. Η άσκηση κάθε άλλης πράξεως συναφούς με τις 
παραπάνω δραστηριότητες, και εντός των σκοπών της 
επιχείρησης. 

Για την καλύτερη επίτευξη των σκοπών της Δ.Α.Ε,Μ. 
οι δραστηριότητες της κατατάσσονται σε τομείς ως 
εξής: 

Α. Στο διοικητικό - διαχειριστικό τομέα που εξυπηρετεί 
την διοικητική και οικονομική λειτουργία της επιχεί¬ 
ρησης. 

Β. Στο τομέα οργάνωσης αθλητικών δραστηριοτήτων 
και εκδηλώσεων. Ενδεικτικά, τέτοιες δραστηριότητες 
είναι: 

• Κλασσικός αθλητισμός 

• Καλαθοσφαίριση (μπάσκετ) 

• Αντισφαίριση (τένις) 

• Ποδόσφαιρο 

• Χειροσφαίριση 

• Επιτραπέζια Αντισφαίριση (πινγκ-πονγκ) 

• Ποδηλασία 

• Πολεμικές Τέχνες 

• Ορειβασία 

• Κάθε άλλο ολυμπιακό και μη άθλημα 

Οι παραπάνω δραστηριότητες είναι ενδεικτικές, και 
δύναται να παραλλάσσονται ή αυξομειώνονται ανάλογα 
με τις δυνατότητες της επιχείρησης και τα εκδηλούμενα 
ενδιαφέροντα των δημοτών. 

Γ ια κάθε επιμέρους δραστηριότητα, το Διοικητικό 
Συμβούλιο μπορεί με απόφαση του μπορεί να συνιστά 
γνωμοδοτικές επιτροπές συμβουλευτικού χαρακτήρα. 
Συντονιστής κάθε επιτροπής ορίζεται από το Διοικητικό 
Συμβούλιο ένα εκ των μελών που μετέχουν σ’ αυτά. 

Τα μέλη των επιτροπών ανακαλούνται ελεύθερα με 
απόφαση του Διοικητικού Συμβουλίου. Στη σύνθεση 
των πιο πάνω επιτροπών μετέχει και ο Πρόεδρος της 
επιχείρησης. 

Αρθρο 4 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η επιχείρηση θα έχει διάρκεια 50 έτη, από τη δημο¬ 
σίευση της συστατικής πράξης στην Εφημερίδα της 
Κυβερνήσεως. 

Άρθρο 5 

ΕΔΡΑ ΤΗΣ ΕΠΙΧΕΙΡΗΣΗΣ 

Ι.Έδρα της Επιχείρησης ορίζεται ο Δήμος Μελισσίων 
Αττικής, και γραφεία της επιχείρησης στο Διασχολικό 
Αθλητικό Κέντρο, στην οδό Υψηλάντου αρ. 7 και Αλ. 
Παναγούλη. 

2. Η επιχείρηση μπορεί να ιδρύει αλλού, εντός της 
διοικητικής περιφέρειας της έδρας της γραφεία ή/και 
υποκαταστήματα, με απόφαση του ΔΣ αυτής, χωρίς 
ανάγκη τροποποίησης της συστατικής της πράξης. 

Αρθρο 6 

ΔΙΟΙΚΗΣΗ 

1. Η κοινωφελής επιχείρηση διοικείται από Ιΐμελές δι¬ 
οικητικό συμβούλιο, τα μέλη του οποίου ορίζονται, μαζί 
με τους αναπληρωτές τους, από το δημοτικό συμβούλιο. 
Το δημοτικό συμβούλιο του Δήμου Μελισσίων ορίζει από 
τα μέλη του διοικητικού συμβουλίου τον Πρόεδρο και 
τον Αντιπρόεδρό του. 

2. Από τα μέλη αυτά τουλάχιστον τρεις (3) είναι αιρε¬ 
τοί εκπρόσωποι του Δήμου, τουλάχιστον δε ένα μέλος 
εξ αυτών προέρχεται από τη μειοψηφία. 

3. Στο διοικητικό συμβούλιο της επιχείρησης συμμε¬ 
τέχει και ένας (1) εκπρόσωπος κοινωνικού φορέα της 
περιοχής. 

4. Τα υπόλοιπα μέλη είναι δημότες ή κάτοικοι του 
Δήμου που έχουν πείρα ή γνώσεις σχετικές με το αντι¬ 
κείμενο της επιχείρησης. 

5. Στο διοικητικό συμβούλιο της επιχείρησης συμμετέχει 
και ένας (1) εκπρόσωπος των εργαζομένων στην επιχεί¬ 
ρηση, σε περίπτωση που αυτή απασχολεί περισσότερους 
από είκοσι (20) εργαζόμενους, υποδεικνυόμενος από τη 
γενική συνέλευση αυτών, οπότε και μειώνονται κατά ένα 
τα μέλη που είναι δημότες ή κάτοικοι του Δήμου, χωρίς 
ανάγκη τροποποίησης της συστατικής πράξης. 

6. Το διοικητικό συμβούλιο της επιχείρησης συντάσσει 
υποχρεωτικά και υποβάλλει στο Δημοτικό Συμβούλιο 
προς έγκριση: 

α. Εσωτερικό κανονισμό υπηρεσιών. 

β. Κανονισμό προσωπικού. 

γ. Κανονισμό οικονομικής διαχείρισης. 

7. Η θητεία του διοικητικού συμβουλίου ακολουθεί 
τη θητεία του δημοτικού συμβουλίου, ήτοι ισχύει για 
τέσσερα έτη. Σε κάθε περίπτωση η θητεία του λήγει το 
αργότερο τρεις (3) μήνες μετά την εγκατάσταση του 
νέου δημοτικού ή κοινοτικού συμβουλίου. 

ΑΡΘΡΟ 7 

ΠΟΡΟΙ ΤΗΣ ΕΠΙΧΕΙΡΗΣΗΣ 

Πόροι της επιχείρησης αποτελούν: 

1. Δάνεια, δωρεές, κληροδοτήματα κληροδοσίες, ειδικά 
αντίτιμα κ.τ.λ. 

2. Ενισχύσεις, επιχορηγήσεις, χορηγίες και πάσης 
φύσεως εισφορές από νομικά πρόσωπα του δημοσί¬ 
ου τομέα (Γενική Γραμματεία Αθλητισμού, Υπουργεία, 
Κρατικοί Οργανισμοί, Νομαρχιακά Συμβούλια κ.α.) ή του 
ιδιωτικού τομέα και από φυσικά πρόσωπα. 


3. Η χρηματοδότηση από το Δήμο Μελισσίων για τις 
δραστηριότητες και τις παρεχόμενες από αυτήν υπηρε¬ 
σίες με τους ειδικότερους όρους και προϋποθέσεις του 
των διατάξεων του άρθρου 259 του ν. 3463/2006. 

4. Η συμμετοχή σε επιδοτούμενα προγράμματα από 
τους πόρους της Ευρωπαϊκής Ένωσης και Εθνικών Φο¬ 
ρέων. 

5. Τα ποσοστά από εισπράξεις αθλητικών αγώνων ή 
άλλων εκδηλώσεων που τελούνται σε ιδιόκτητους ή 
εκμεταλλευόμενους χώρους του Δήμου. 

6. Οι εισπράξεις από διαφημίσεις στις δημοτικές αθλη¬ 
τικές εγκαταστάσεις. 

7. Οι εισπράξεις από το αντίτιμο αγαθών ή από υπη¬ 
ρεσίες που θα προσφέρει η Δ.Α.Ε.Μ. 

8. Έσοδα από εκμετάλλευση των κυλικείων και των 
πρατηρίων πώλησης αθλητικών ειδών. 

9. Συνδρομές από αθλητικές υπηρεσίες που προσφέ¬ 
ρει με το κατάλληλα εξειδικευμένο προσωπικό (γυμνα¬ 
στές - προπονητές). 

10. Πρόσοδοι από την περιουσία της. 

11. Κάθε άλλο έσοδο που δεν αναφέρεται ονομαστι¬ 
κά στο παρόν, αλλά αποκτάται με νόμιμο και διαφανή 
τρόπο. 

Άρθρο 8 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Το κεφάλαιο της επιχείρησης ανέρχεται στο ποσό των 
τριάντα χιλιάδων ευρώ ( 30.000 €) και εισφέρεται στο 
σύνολο του από το Δήμο Μελισσίων ως επιχειρησιακό 
κεφάλαιο κίνησης της επιχείρησης, τούτο δε θα λάβει 
χώρα με την δημοσίευση της παρούσας στο Φ.Ε.Κ. 

Αρθρο 9 

ΟΙΚΟΝΟΜΙΚΗ ΔΙΑΧΕΙΡΙΣΗ 

1. Η διαχείριση της επιχείρησης γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από την υπόλοιπη δημοτική διαχείριση. 

2. Το οικονομικό έτος της διαχείρισης συμπίπτει με 
το ημερολογιακό έτος. 

3. Η επιχείρηση έχει την υποχρέωση τήρησης βιβλίων 
του Κώδικα Βιβλίων και Στοιχείων Γ κατηγορίας κατά 
την ισχύουσα νομοθεσία. 

4. Η επιχείρηση δύναται να συμμετέχει σε προγραμ¬ 
ματικές συμβάσεις. 

5. Τα καθαρά κέρδη που προκύπτουν από τη διαχε ριση, 
μετά την έγκριση των ετήσιων οικονομικών καταστάσεων, 
την αφαίρεση των αποσβέσεων και τη δημιουργία του 
απαραίτητου αποθεματικού, διατίθενται, με απόφαση του 
διοικητικού συμβουλίου για τη βελτίωση ή την επέκταση 
των εγκαταστάσεων της επιχείρησης ή να διατίθενται 
στο Δήμο για την εκτέλεση κοινωφελών έργων. 

6. Η εκτέλεση των έργων αυτών μπορεί να γίνει από 
την ίδια την επιχείρηση, για λογαριασμό του Δήμου ή 
να διατεθούν τα καθαρά κέρδη της επιχείρησης για 
την παροχή υπηρεσιών προς το Δήμο ή την παροχή 
υπηρεσιών προς τους δημότες. 

7. Με την ίδια διαδικασία το διοικητικό συμβούλιο της 
επιχείρησης, εκτιμώντας τους στόχους, την αποδοτικό- 

τητα και την παραγωγικότητά της, μπορεί να κρατήσει 
μέχρι δώδεκα τοις εκατό (12%) από τα καθαρά κέρδη, σε 
ιδιαίτερο λογαριασμό για την παροχή κινήτρων στους 
εργαζόμενους, με τη μορφή πρόσθετης αμοιβής. 

Άρθρο 10 

ΔΙΑΧΕΙΡΙΣΤΙΚΟΣ ΕΛΕΓΧΟΣ 

1. Ο τακτικός διαχειριστικός έλεγχος της επιχείρησης 
γίνεται από δύο ελεγκτές, που επιλέγονται και διο¬ 
ρίζονται από το δημοτικό συμβούλιο στην αρχή κάθε 
οικονομικού έτους, ορίζεται δε και η αμοιβή τους. 

2. Ως ελεγκτές ορίζονται ορκωτοί ελεγκτές ή πρό¬ 
σωπα που έχουν το δικαίωμα να οριστούν ελεγκτές σε 
ανώνυμη εταιρεία. 

Άρθρο 11 

ΛΥΣΗ - ΕΚΚΑΘΑΡΙΣΗ 

1. Η επιχείρηση μπορεί να λυθεί πριν την πάροδο της 
διάρκειας της με απόφαση του δημοτικού συμβουλίου, 
η οποία λαμβάνεται με την απόλυτη πλειοψηφία του 
συνόλου των μελών του και πράξη του Γενικού Γραμμα- 
τέα της Περιφέρειας που δημοσιεύεται στην Εφημερίδα 
της Κυβερνήσεως. 

2. Με την ίδια διαδικασία λύεται η επιχείρηση υποχρε¬ 
ωτικά, εάν καταστεί ανενεργός για χρονικό διάστημα 
άνω των δύο (2) ετών. 

3. Η επιχείρηση λύεται με την πάροδο του χρόνου 
διάρκειας της, αν δεν παραταθεί νόμιμα. 

4. Η επιχείρηση λύεται σε περίπτωση πτώχευσης. 

5. Τη λύση της επιχείρησης ακολουθεί η εκκαθάριση 
αυτής. Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται 
η περιουσία και πληρώνονται τα χρέη της Επιχείρη¬ 
σης. 

6. Οι εκκαθαριστές ορίζονται από το δημοτικό συμ¬ 
βούλιο. Η εκκαθάριση γίνεται μόνον από ορκωτούς 
ελεγκτές. 

7. Με τον ορισμό των εκκαθαριστών παύει αυτοδίκαια 
η εξουσία των μελών του Διοικητικού Συμβουλίου. 

8. Μετά την εκκαθάριση της επιχείρησης, όσα περι¬ 
ουσιακά στοιχεία απομένουν περιέρχονται στο Δήμο 
Μελισσίων. 

Αρθρο 12 

ΕΦΑΡΜΟΓΗ ΔΙΑΤΑΞΕΩΝ 

Για όσα θέματα δεν ρυθμίζονται με το παρόν, εφαρμό¬ 
ζονται οι διατάξεις του Κώδικα Δήμων και Κοινοτήτων 
(ν. 3463/2006). 

Προκειμένου να ευοδωθούν οι στόχοι και οι προτε¬ 
ραιότητες που θέτει ο Δήμος για την παροχή προς 
τους πολίτες των Μελισσίων ολοκληρωμένων υπηρεσι¬ 
ών στους τομείς του αθλητισμού, λόγοι που καθιστούν 
αναγκαία τη σύσταση της Κοινωφελούς Επιχείρησης, 
αλλά και για να υπάρχει κεντρικός και ενιαίος φορέας 
διαχείρισης, συντήρησης και εποπτείας των δημοτι¬ 
κών αθλητικών χώρων, σύμφωνα με το άρθρο 259 παρ. 
6 ΔΚΚ, εγκρίνει την παραχώρηση προς χρήση, χωρίς 
αντάλλαγμα προς την επιχείρηση, των κατωτέρω αθλη¬ 


τικών εγκαταστάσεων που βρίσκονται στα όρια του 
Δήμου: 

1. Διασχολικό Αθλητικό Κέντρο. 

2. Γήπεδο Ποδοσφαίρου Μελισσίων. 

3. Γήπεδα Τένις Μελισσίων. 

4. Γήπεδα 5x5. 

5. Κλειστό Γυμναστήριο Λυκείου. 

6. Κλειστό Γυμναστήριο 1ου Γυμνασίου 

Από τις διατάξεις τις ανωτέρω απόφασης προκαλείται 
δαπάνη ύψους τριάντα χιλιάδες ευρώ (30.000,00€), η 
οποία θα βαρύνει τον προϋπολογισμό του Δ. Μελισσίων 
του τρέχοντος οικονομικού έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 10482 (3) 

Έγκριση σύστασης Κοινωφελούς Επιχείρησης Νεολαί¬ 
ας και Απασχόλησης στο Δήμο Μελισσίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν.2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ Α’ 107). 

2. Τις διατάξεις των άρθρων 254 έως 264 του 
ν.3463/2006, Κεφάλαιο Β», Δημοτικές και Κοινοτικές 
Κοινωφελείς Επιχειρήσεις. 

3. Το αριθμ. οικ.10819/16 εγκ./22.2.2007 έγγραφο του 
ΥΠ.ΕΣ.Δ.Δ.&Α., σχετικά με το νέο θεσμικό πλαίσιο των 
Επιχειρήσεων των ΟΤΑ. 

4. Την οικονομοτεχνική μελέτη βιωσιμότητας της Δη¬ 
μοτικής Κοινωφελούς Επιχείρησης Νεολαίας και Απα¬ 
σχόλησης. 

5. Την 92/2007 απόφαση του Δημοτικού Συμβουλίου 
Μελισσίων, που αναφέρεται στη σύσταση «Κοινωφελούς 
Επιχείρησης Νεολαίας και Απασχόλησης», αποφασί¬ 
ζουμε: 

Εγκρίνουμε την υπ’ αριθμ. 92/2007 απόφαση του Δη¬ 
μοτικού Συμβουλίου Μελισσίων σχετικά με τη σύσταση 
«Κοινωφελούς Επιχείρησης Νεολαίας και Απασχόλησης» 
ως εξής: 

Αρθρο 1 

ΙΔΡΥΣΗ - ΚΑΤΗΓΟΡΙΑ ΕΠΙΧΕΙΡΗΣΗΣ 

Ιδρύεται στο Δήμο Μελισσίων Αττικής κοινωφελής 
δημοτική επιχείρηση νεολαίας, απασχόλησης και ποιό¬ 
τητας ζωής, η οποία συνιστά νομικό πρόσωπο ιδιωτικού 
δικαίου που διέπεται από τις διατάξεις των άρθρων 254 
επ. Κώδικα Δήμων και Κοινοτήτων (ν. 3463/2006). 

Άρθρο 2 
ΕΠΩΝΥΜΙΑ 

Ως επωνυμία της επιχείρησης ορίζεται «ΚΟΙΝΩΦΕΛΗΣ 
ΕΠΙΧΕΙΡΗΣΗ ΝΕΟΛΑΙΑΣ ΚΑΙ ΑΠΑΣΧΟΛΗΣΗΣ ΔΗΜΟΥ ΜΕ- 
ΛΙΣΣΙΩΝ». 

Άρθρο 3 
ΣΚΟΠΟΙ 

Η επιχείρηση αναπτύσσει δράσεις και αναλαμβάνει 
πρωτοβουλίες στους τομείς της Νεολαίας και Απασχό¬ 
λησης. 

Ανά τομέα δράσης, οι σκοποί της επιχείρησης, σε 
ενδεικτική απαρίθμηση, διαρθρώνονται ως εξής: 

ΤΟΜΕΑΣ Α - ΝΕΟΛΑΙΑ 1. Η ενδυνάμωση της θέσης των 
νέων στην τοπική κοινωνία. 

2. Η διασφάλιση του σημαντικού, συνταγματικά κα¬ 
τοχυρωμένου δικαιώματος των νέων στην ελεύθερη 
πρόσβαση σ’ ένα φάσμα πληροφοριών που τους αφο¬ 
ρούν, καθώς και η συμμετοχή τους στην κοινωνία της 
πληροφορίας 

3. Η ενημέρωση των νέων σε θέματα που αφορούν την 
εκπαίδευση και τη νεανική επιχειρηματικότητα. 

4. Ο σχεδιασμός, η προώθηση και η υλοποίηση δράσε¬ 
ων με σκοπό την ενίσχυση της ενεργούς και αποτελε¬ 
σματικής συμμετοχής των νέων στη διαχείριση τοπικών 
ζητημάτων, που συναρμόζουν με τις δραστηριότητες και 
τα ενδιαφέροντά τους. 

5. Η ανάδειξη και μελέτη των προβλημάτων της νε¬ 
ολαίας στην τοπική κοινωνία και η επίλυση αυτών σε 
συνεργασία με τον Δήμο Μελισσίων. 

6. Η ανάληψη πρωτοβουλιών και δραστηριοτήτων για 
την πλήρη και ελεύθερη ανάπτυξη της προσωπικότητας 
των νέων, ώστε να ανιχνευθούν και προαχθούν εκείνες 
οι πτυχές της προσωπικότητας των νέων που θα τους 
καταστήσουν αξιοσημείωτο παράγοντα προσφοράς στο 
τοπικό κοινωνικό σύνολο. 

7. Η ενημέρωση και πληροφόρηση για τη δράση και 
τον προσανατολισμό των νέων στις θετικές εκφάνσεις 
της ζωής και της καθημερινότητας, απομάκρυνση των 
νέων από επιβλαβείς για τον εαυτό τους συνήθειες, 
όπως κάπνισμα, αλκοόλ και χρήση ουσιών. 

8. Η δημιουργία σχέσεων συνεργασίας και δικτύου 
για θέματα που αφορούν τους νέους με αντίστοιχους 
φορείς σε τοπικό, διαδημοτικό, εθνικό, ευρωπαϊκό και 
παγκόσμιο επίπεδο. 

ΤΟΜΕΑΣ Β - ΑΠΑΣΧΟΛΗΣΗ 

Η δημιουργία «Εδρας Απασχόλησης και Επιχειρημα¬ 
τικότητας» (Γραφείο Ενημέρωσης για την Απασχόληση, 
άρθρο 85 ΔΚΚ), με αντικείμενα: 

1. Την ενίσχυση της απασχόλησης και την αντιμετώπι¬ 
ση της ανεργίας στην τοπική κοινωνία και την διασφά¬ 
λιση θέσεων εργασίας στους πολίτες των Μελισσίων 
σε τοπικές και μη επιχειρήσεις, ώστε να εξαλειφθούν 
φαινόμενα κοινωνικού αποκλεισμού. 

2. Τη τόνωση της οικονομικής δραστηριότητας και 
ανάπτυξης των Μελισσίων. 

3. Τη δημιουργία υπηρεσίας καταγραφής ανέργων 
στο Δήμο (μητρώο ανέργων), το οποίο θα επιτρέπει 
σαφή, αξιόπιστη και διαρκή γνώση του προβλήματος της 
ανεργίας στον Δήμο, και διαχείριση τους με απόλυτη 
εχεμύθεια και κατά τους όρους του νόμου. 

4. Τη δημιουργία συμβουλευτικών υπηρεσιών ενημέ¬ 
ρωσης εργαζομένων και εργοδοτών, σε θέματα επι¬ 


μορφωτικών προγραμμάτων για τους εργαζόμενους 
και επιχορηγούμενων προγραμμάτων για τους επιχει¬ 
ρηματίες. 

5. Την παροχή συμβουλευτικών υπηρεσιών που αφο¬ 
ρούν, εκτός άλλων, σε επαγγελματικό προσανατολισμό, 
σύνταξη βιογραφικών προετοιμασία υποψηφίων για συ¬ 
νέντευξη, καθώς και την ενεργή στήριξη και επανένταξη 
των ανέργων στην αγορά εργασίας. 

6. Την παροχή πληροφοριών για προγράμματα απα¬ 
σχόλησης, προκηρύξεις καθώς και επιμορφωτικά προ¬ 
γράμματα. 

7. Την ενίσχυση της γυναικείας επιχειρηματικότητας 
στην τοπική κοινωνία, προετοιμάζοντας τις γυναίκες 
για την ένταξη ή επανένταξη τους στην αγορά εργα¬ 
σίας και υποστηρίζοντας την ανάληψη επιχειρηματικών 
πρωτοβουλιών εκ μέρους τους. 

8. Τη δημιουργία ενός Δικτύου Προώθησης Πρακτικής 
Ασκησης Σπουδαστών. Κατ’ αυτό τον τρόπο θα ενι- 
σχυθούν οι τοπικές επιχειρήσεις με σπουδαστές δημό¬ 
τες, επενδύοντας στους νέους αυτούς, ενώ οι νέοι θα 
κάνουν τα πρώτα τους εργασιακά βήματα μέσα στην 
πόλη τους. 

9. Τη δημιουργία «Πάρκου Επιχειρηματικότητας», με 
απώτερο στόχο την ίδρυση ενός δικτύου υποστήριξη 
εργασιακού δυναμικού μεταξύ ίων τοπικών επιχειρήσεων 
και της κοινωφελούς επιχείρησης του Δήμου Μελισ- 
σίων. 

ΜΕΣΑ ΠΡΟΣ ΥΛΟΠΟΙΗΣΗ ΤΩΝ ΣΚΟΠΩΝ ΤΗΣ ΕΠΙΧΕΙ¬ 
ΡΗΣΗΣ 

Ενδεικτικά αναφέρονται τα παρακάτω μέσα για την 
πραγματοποίηση των σκοπών του κάθε τομέα της κοι¬ 
νωφελούς επιχείρησης. 

ΤΟΜΕΑΣ Α - ΝΕΟΛΑΙΑ 
α) Δημιουργία Λέσχης υποστήριξης - φιλίας, 
β) Ελεύθερη πρόσβαση στο Ιντερνετ, 
γ) Εκδρομές Ταξίδια με χαρακτήρα εκπαιδευτικό και 
ψυχαγωγικό. 

δ) Δράσεις με εθελοντικό χαρακτήρα για το περιβάλ¬ 
λον, για τους ηλικιωμένους, για τα παιδιά, για άτομα με 
ειδικά κινητικά προβλήματα, ώστε οι νέοι να στηρίξουν 
δυναμικά και άλλες ομάδες του δήμου. 

ε) Συνεργασία με άλλους δημόσιους ή ιδιωτικούς φο¬ 
ρείς (Μ.Κ.Ο., Συνδέσμους, Νομικά Πρόσωπα του οικείου 
και άλλων Ο.Τ.Α., - φορείς αθλητισμού, πρόνοιας, παι¬ 
δείας και πολιτισμού -, πανεπιστημιακούς οργανισμούς, 
επιχειρήσεις, κ.α.). 

στ) δημιουργία Τοπικού Συμβουλίου Νέων, 
ζ) Συμμετοχή σε προγράμματα της Γ.Γ. Νέας Γενιάς, 
του Υπουργείο Εργασίας, της Ευρωπαϊκής Ένωσης, (Δ' 
Κ.Π.Σ.) και προγραμματικές συμβάσεις 
η) Εκδηλώσεις αθλητικές, καλλιτεχνικές όπως φεστι¬ 
βάλ νέων, εκπαιδευτικές όπως ημερίδες, και άλλες. 

θ) Ενημερωτικά προγράμματα για νέους και για όσους 
βρίσκονται κοντά στους νέους, με θέματα που αφο¬ 
ρούν την πρόληψη και την ευαισθητοποίηση απέναντι 
στη χρήση ουσιών, την ψυχοκοινωνική ανάπτυξη των 

εφήβων, την κρίση της εφηβείας και τον ρόλο της οι¬ 
κογένειας στην αυτοεκτίμηση του νέου. 

ΤΟΜΕΑΣ Β - ΑΠΑΣΧΟΛΗΣΗ 

α) Πραγματοποίηση εκδηλώσεων, όπως Ημέρες Κα- 
ριέρας. 

β) Δημιουργία συγκεκριμένης ιστοσελίδας για άμεση 
ανάρτηση των αγγελιών θέσεων εργασίας. 

γ) Συνεργασία με Κέντρα Επαγγελματικής Κατάρτισης 
(ΚΕΚ)και άλλους φορείς επαγγελματικής κατάρτισης, με 
οικείους Ο.Τ.Α. και ιδιωτικούς ή δημόσιους φορείς. 

δ) Χρηματοδοτήσεις από κοινοτικές πρωτοβουλίες 
που θα συνεχίσουν να πραγματοποιούνται έως και το 
2008, ενώ από το 2007 θα ξεκινήσουν δράσεις που θα 
χρηματοδοτηθούν από το ευρωπαϊκό κοινωνικό ταμείο 
στο διάστημα 2007-2013. 

στ) Η αξιοποίηση κάθε σύγχρονου μέσου για την υπο¬ 
στήριξη προσφοράς και ζήτησης θέσεων εργασίας. 

Άρθρο 4 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η επιχείρηση θα έχει διάρκεια 50 έτη, από τη δημο¬ 
σίευση της συστατικής πράξης στην Εφημερίδα της 
Κυβερνήσεως. 

Αρθρο 5 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της Επιχείρησης ορίζεται ο Δήμος Μελισσίων 
Αττικής, τα δε γραφεία της επιχείρησης βρίσκονται 
στο δημαρχιακό μέγαρο, Καλαμβόκη 2Α Μελίσσια. Η 
επιχείρηση μπορεί να ιδρύει αλλού, εντός της διοικητι¬ 
κής περιφέρειας της έδρας της γραφεία ή/και υποκα¬ 
ταστήματα, με απόφαση του Δ.Σ. αυτής, χωρίς ανάγκη 
τροποποίησης της συστατικής της πράξης. 

Αρθρο 6 
ΔΙΟΙΚΗΣΗ 

1. Η κοινωφελής επιχείρηση διοικείται από Ιίμελές 
διοικητικό συμβούλιο, τα μέλη του οποίου ορίζονται, 
μαζί με τους αναπληρωτές τους, από το δημοτικό συμ¬ 
βούλιο Το δημοτικό συμβούλιο ορίζει από τα μέλη του 
διοικητικού συμβουλίου και τον πρόεδρο και τον αντι¬ 
πρόεδρό του. 

2. Από τα μέλη αυτά τουλάχιστον τρεις (3) είναι αιρε¬ 
τοί εκπρόσωποι του Δήμου, τουλάχιστον δε ένα μέλος 
εξ αυτών προέρχεται από τη μειοψηφία. 

3. Στο διοικητικό συμβούλιο της επιχείρησης συμμε¬ 
τέχει και ένας (1) εκπρόσωπος κοινωνικού φορέα της 
περιοχής. 

4. Τα υπόλοιπα μέλη είναι δημότες ή κάτοικοι του 
Δήμου που έχουν πείρα ή γνώσεις σχετικές με το αντι¬ 
κείμενο της επιχείρησης. 

5. Στο διοικητικό συμβούλιο της επιχείρησης συμμετέ¬ 
χει και ένας (1) εκπρόσωπος των εργαζομένων στην επι¬ 
χείρηση, σε περίπτωση που αυτή απασχολεί περισσό¬ 
τερους από είκοσι (20) εργαζόμενους, υποδεικνυόμενος 
από τη γενική συνέλευση αυτών, οπότε και μειώνονται 
κατά ένα τα μέλη που είναι δημότες ή κάτοικοι του 


Δήμου, χωρίς ανάγκη τροποποίησης της συστατικής 
πράξης. 

6. Η θητεία του διοικητικού συμβουλίου ακολουθεί 
τη θητεία του δημοτικού συμβουλίου, ήτοι ισχύει για 
τέσσερα έτη. Σε κάθε περίπτωση η θητεία του λήγει το 
αργότερο τρεις (3) μήνες μετά την εγκατάσταση του 
νέου δημοτικού ή κοινοτικού συμβουλίου. 

Αρθρο 7 

ΠΟΡΟΙ ΤΗΣ ΕΠΙΧΕΙΡΗΣΗΣ 

Πόροι της επιχείρησης αποτελούν: 

1. Δάνεια, δωρεές, κληροδοτήματα κληροδοσίες, ειδικά 
αντίτιμα κ.τ.λ. 

2. Ενισχύσεις, επιχορηγήσεις, χορηγίες και πάσης 
φύσεως εισφορές από νομικά πρόσωπα του δημοσίου 
τομέα (Υπουργεία, Κρατικοί Οργανισμοί, Νομαρχιακά 
Συμβούλια κ.α.) ή του ιδιωτικού τομέα και από φυσικά 
πρόσωπα. 

3. Η χρηματοδότηση από το Δήμο Μελισσίων για τις 
δραστηριότητες και τις παρεχόμενες από αυτήν υπηρε¬ 
σίες με τους ειδικότερους όρους και προϋποθέσεις του 
των διατάξεων του άρθρου 259 του ν. 3463/2006. 

4. Η συμμετοχή σε επιδοτούμενα προγράμματα από 
τους πόρους της Ευρωπαϊκής Ένωσης και Εθνικών Φο¬ 
ρέων. 

5. Οι εισπράξεις από το αντίτιμο αγαθών ή από υπη¬ 
ρεσίες που θα προσφέρει. 

6. Πρόσοδοι από την περιουσία της. 

7. Κάθε άλλο έσοδο που δεν αναφέρεται ονομαστι¬ 
κά στο παρόν, αλλά αποκτάται με νόμιμο και διαφανή 
τρόπο. 

Αρθρο 8 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Το κεφάλαιο της επιχείρησης ανέρχεται στο ποσό 
των δέκα χιλιάδων ευρώ (10.000 €) και εισφέρεται στο 
σύνολο του από το Δήμο Μελισσίων ως επιχειρησιακό 
κεφάλαιο κίνησης της επιχείρησης, τούτο δε θα λάβει 
χώρα με την δημοσίευση της παρούσας στο Φ.Ε.Κ. 

Άρθρο 9 

ΟΙΚΟΝΟΜΙΚΗ ΔΙΑΧΕΙΡΙΣΗ 

1. Η διαχείριση της επιχείρησης γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από την υπόλοιπη δημοτική διαχείριση. 

2. Το οικονομικό έτος της διαχείρισης συμπίπτει με 
το ημερολογιακό έτος. 

3. Η επιχείρηση έχει την υποχρέωση τήρησης βιβλίων 
του Κώδικα Βιβλίων και Στοιχείων Γ' κατηγορίας κατά 
την ισχύουσα νομοθεσία. 

4. Η επιχείρηση δύναται να συμμετέχει σε προγραμ¬ 
ματικές συμβάσεις. 

5. Τα καθαρά κέρδη που προκύπτουν από τη δια¬ 
χείριση, μετά την έγκριση των ετήσιων οικονομικών 
καταστάσεων, την αφαίρεση των αποσβέσεων και τη 
δημιουργία του απαραίτητου αποθεματικού, διατίθε¬ 
νται, με απόφαση του διοικητικού συμβουλίου για τη 
βελτίωση ή την επέκταση των εγκαταστάσεων της επι- 

χείρησης ή να διατίθενται στο Δήμο για την εκτέλεση 
κοινωφελών έργων. 

6. Η εκτέλεση των έργων αυτών μπορεί να γίνει από 
την ίδια την επιχείρηση, για λογαριασμό του Δήμου ή 
να διατεθούν τα καθαρά κέρδη της επιχείρησης για 
την παροχή υπηρεσιών προς το Δήμο ή την παροχή 
υπηρεσιών προς τους δημότες. 

7. Με την ίδια διαδικασία το διοικητικό συμβούλιο της 
επιχείρησης, εκτιμώντας τους στόχους, την αποδοτικό- 
τητα και την παραγωγικότητά της, μπορεί να κρατήσει 
μέχρι δώδεκα τοις εκατό (12%) από τα καθαρά κέρδη, σε 
ιδιαίτερο λογαριασμό για την παροχή κινήτρων στους 
εργαζόμενους, με τη μορφή πρόσθετης αμοιβής. 

ΑΡΘΡΟ 10 

ΔΙΑΧΕΙΡΙΣΤΙΚΟΣ ΕΛΕΓΧΟΣ 

1. Ο τακτικός διαχειριστικός έλεγχος της επιχείρησης 
γίνεται από δύο ελεγκτές, που επιλέγονται και διο¬ 
ρίζονται από το δημοτικό συμβούλιο στην αρχή κάθε 
οικονομικού έτους. Με την ίδια απόφαση ορίζεται και 
η αμοιβή τους. 

2. Ως ελεγκτές ορίζονται ορκωτοί ελεγκτές ή πρό¬ 
σωπα που έχουν το δικαίωμα να οριστούν ελεγκτές σε 
ανώνυμη εταιρεία. 

ΑΡΘΡΟ 11 

ΛΥΣΗ - ΕΚΚΑΘΑΡΙΣΗ 

1. Η επιχείρηση μπορεί να λυθεί πριν την πάροδο της 
διάρκειάς της με απόφαση του δημοτικού συμβουλίου, 
η οποία λαμβάνεται με την απόλυτη πλειοψηφία του 
συνόλου των μελών του και πράξη του Γενικού Γραμμα- 
τέα της Περιφέρειας που δημοσιεύεται στην Εφημερίδα 
της Κυβερνήσεως. 

2. Με την ίδια διαδικασία λύεται η επιχείρηση υποχρε¬ 
ωτικά, εάν καταστεί ανενεργός για χρονικό διάστημα 
άνω των δύο (2) ετών. 

3. Η επιχείρηση λύεται με την πάροδο του χρόνου 
διάρκειάς της, αν δεν παραταθεί νόμιμα. 

4. Η επιχείρηση λύεται σε περίπτωση πτώχευσης. 

5. Τη λύση της επιχείρησης ακολουθεί η εκκαθάριση 
αυτής. Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται 
η περιουσία και πληρώνονται τα χρέη της Επιχείρησης. 

6. Οι εκκαθαριστές ορίζονται από το δημοτικό συμ¬ 
βούλιο. Η εκκαθάριση γίνεται μόνον από ορκωτούς 
ελεγκτές 

7. Με τον ορισμό των εκκαθαριστών παύει αυτοδίκαια 
η εξουσία των μελών του Διοικητικού Συμβουλίου. 

8. Μετά την εκκαθάριση της επιχείρησης, όσα περι¬ 
ουσιακά στοιχεία απομένουν περιέρχονται στο Δήμο 
Μελισσίων. 

Αρθρο 12 

ΕΦΑΡΜΟΓΗ ΔΙΑΤΑΞΕΩΝ 

Για όσα θέματα δεν ρυθμίζονται με το παρόν, εφαρμό¬ 


ζονται οι διατάξεις του Κώδικα Δήμων και Κοινοτήτων 
(ν. 3463/2006). 

Από τις διατάξεις τις ανωτέρω απόφασης προκαλείται 
δαπάνη ύψους δέκα χιλιάδων ευρώ (10.000€), η οποία 
θα βαρύνει τον προϋπολογισμό του Δ. Μελισσίων του 
τρέχοντος οικονομικού έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 20564 (4) 

Έγκριση συμβάσεων μίσθωσης έργου στο ΝΠΔΔ 
«Ο.Ν.Α. Δήμου Αθηναίων» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν.2503/1997 «Διοίκηση .οργάνωση, 
στελέχωση Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις. 

2. Τις διατάξεις του άρθρου 6 του ν.2527/1997 « Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 12325/2007 εισηγητική μας έκθεση. 

5. Το υπ’ αριθμ. 29837/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την ΔΙΠΠ/Φ.ΕΓΚΡ./1/198/8081/ 
25.5.2007 απόφαση της επιτροπής του άρθρου 2 παρ. 1 
της ΠΥΣ 33/2006 με την οποία εγκρίθηκαν συμβάσεις μί¬ 
σθωσης έργου για ένα έτος, υπό την απαραίτητη προϋ¬ 
πόθεση τήρησης των διατάξεων του αρ.6 του ν.2527/1997 
που ορίζουν μεταξύ άλλων ότι το προς ανάθεση έργο 
δεν πρέπει να ανάγεται στα συνήθη καθήκοντα των 
υπαλλήλων των οικείων φορέων. 

Εγκρίνουμε την σύναψη συμβάσεων μίσθωσης έργου 
(6) ατόμων διαφόρων κλάδων και ειδικοτήτων για το 
χρονικό διάστημα ενός έτους, σύμφωνα με όσα διαλαμ¬ 
βάνονται στην υπ’ αριθμ. 83/2007 απόφαση του Διοικη¬ 
τικού Συμβουλίου του ΝΠΔΔ «Ο.Ν.Α. Δήμου Αθηναίων» 
και υπό την απαραίτητη προϋπόθεση τήρησης των δια¬ 
τάξεων του αρ.6 του ν.2527/1997 ως εξής: 

1 Ειδικός Συνεργάτης για το έργο παροχής συμβουλών 
για τον καθορισμό των απαραίτητων προσόντων των 
προσώπων που θα στελεχώσουν τις επιτροπές υλοποίη¬ 
σης της διοργάνωσης των Διεθνών παιδικών αγώνων. Η 
συνολική εργολαβική αμοιβή θα ανέρχεται σε 30.000€ 

4 Ειδικοί Συνεργάτες για το έργο παροχής συμβουλών 
για τον καθορισμό κριτηρίων αξιολόγησης και κατά¬ 
ταξης χορηγών και υποστηρικτών της διοργάνωσης 
των Διεθνών παιδικών αγώνων. Η συνολική εργολαβική 
αμοιβή θα ανέρχεται σε 30.000€ έκαστος. 

1 Ειδικός Συνεργάτης για το έργο παροχής συμβουλών 
για την κατάρτιση των βασικών παραμέτρων επικοί- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νωνιακού σχεδίου προσέλκυσης αθλητών θεατών και 
εθελοντών που θα εμπλακούν στην οργάνωση των Δι¬ 
εθνών παιδικών αγώνων. Η συνολική εργολαβική αμοιβή 
θα ανέρχεται σε 10.500€. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από την λήψη της πα¬ 
ρούσας απόφασης. 


Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ίοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΓΟίη/ύνύ, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ; 210 4071010 - ίηΐβτηβΐ; ή11ρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται η να κατατίθεται στο Εθνικό Τυπογραφείο (Καποδιστρίου 34, 
Τ.Κ, 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΤΗΛ. 210 52 79 000 ΓΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐίρ://νννννν.θΐ.()Γ - θ-ϊϊ13ϊΙ: ννθ6πΐ35ΐθΐ·.θΙ@θΐ.0Γ 

* 02009230806070012 * --- 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 




































